Man vermoor glo vriendin voor hy selfmoord pleegArgieffoto: SAPD/Facebook Lt.kol. Moatshe Ngoepe, woordvoerder van die polisie, het gesê die polisie in Seshego, Polokwane, ondersoek sake van moord en poging tot moord en het ŉ geregtelike doodsondersoek begin. “Die 41-jarige man is omstreeks 21:30 Saterdag na sy vriendin se ouerhuis. Hy het glo die deur afgebreek voor hy sy vriendin met ŉ mes doodgesteek het. Hy het ook hierna sy vriendin se ma met die mes aangeval voor hy van die toneel gevlug het.” Volgens Ngoepe is die 30-jarige vrou se liggaam in ŉ plas bloed aangetref in haar slaapkamer. Die ma is na ŉ hospitaal gehaas vir behandeling. “Die polisie het onmiddellik na die verdagte begin soek. Sy lyk is Sondagoggend vroeg gevind waar dit in ŉ huis naby die toneel gehang het. Ngoepe het gesê die polisie se ondersoek sal ook bepaal of die man homself gehang het en of hy vermoor is.